
Text rozhodnutia
Súd: Krajský súd Bratislava Spisová značka: 5Co/323/2016 Identifikačné číslo súdneho spisu: 1514223938 Dátum vydania rozhodnutia: 30. 08. 2016 Meno a priezvisko sudcu, VSÚ: JUDr. Juraj Považan ECLI: ECLI:SK:KSBA:2016:1514223938.1 Uznesenie Krajský súd v Bratislave v senáte zloženom z predsedu senátu JUDr. Juraja Považana a členov senátu JUDr. Janky Richterovej a JUDr. Milana Chalupku, v právnej veci žalobcu: Bytové družstvo Petržalka, Budatínska 1, Bratislava, proti žalovaným: X/ D. E., F.. XX.XX.XXXX, X/ O. E., F.. XX.XX.XXXX, obaja bytom S. Č.. XX, T., o zaplatenie 788,85 Eur s prísl. na odvolanie žalovaného 1/ proti rozsudku Okresného súdu Bratislava V zo dňa 15.januára 2016 č.k. 43C/236/2015-29 takto r o z h o d o l : Odvolací súd p r i p ú š ť a späťvzatie žaloby, rozsudok súdu prvej inštancie z r u š u j e a konanie z a s t a v u j e . Stranám n e p r i z n á v a náhradu trov konania. o d ô v o d n e n i e : 1/ Súd prvej inštancie napadnutým rozsudkom uložil žalovaným solidárnu povinnosť zaplatiť žalobcovi dlh na nákladoch za plnenia poskytované s užívaním a prevádzkou bytu č. 24 na Rovniankovej ul. č. 22 v Bratislave, za obdobie od 01.01.2013 do 31.12.2013 s príslušenstvom. 2/ Proti tomuto rozsudku podal včas odvolanie žalovaný 1/, v ktorom poukazoval na úhradu súdom priznanej sumy. 3/ Pred rozhodnutím odvolacieho súdu žalobca zobral žalobu celkom späť. 4/ Za splnenia procesných podmienok, uvedených v ustanovení § 370 ods. 1 CSP, odvolací súd pripustil späťvzatie žaloby (žalovaný neprejavili nesúhlas), rozsudok súdu prvej inštancie zrušil a konanie zastavil (§ 370 ods. 2 CSP). 5/ V danom spore stranám nepriznal náhradu trov konania, keď žalovaní žalobcove trovy konania už zaplatili a žalovanému 1/ v odvolacom konaní nevznikli žiadne trovy (§ 396 ods. 1 v spojení s § 255 ods. 1. CSP). 6/ Toto rozhodnutie senátu odvolacieho súdu bolo prijaté pomerom hlasov 3:0. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP). V Bratislave, dňa 30. august 2016

